Държавен вестник, бр. 92, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  92
училището в случаите по чл. 93, ал. 1, чл. 94, 
ал. 1, т. 4 и при прекратяване на договора за 
военна служба със заповед на министъра на 
отбраната по предложение на началника на 
ВВМУ „Н. Й. Вапцаров“.
Чл. 96. (1) При отстраняване от училището 
по чл. 93 и чл. 94, ал. 1, т. 1, 2 и 3 договорът 
за военна служба с курсанта се прекратява от 
министъра на отбраната или оправомощено 
от него длъжностно лице. 
(2) При отстраняване от училището по 
чл. 94, ал. 1, т. 4 договорът за военна служба 
се прекратява след изтичане на една година 
от отстраняването, в случай че курсантът не 
възстанови правата си на обучаем по чл. 98.
Чл. 97. (1) Договорът за военна служба с 
курсанта се прекратява от министъра на отбра-
ната или оправомощено от него длъжностно 
лице по време на обучението при:
1. настъпила негодност за военна служба, 
установена от военномедицинските органи;
2. настъпила психологична непригодност за 
военна служба, установена от специализирани 
звена и органи по психологичното осигуряване;
3. напускане на училището по собствено 
желание.
(2) При прекратяване на договора за военна 
служба курсантът се отписва от ВВМУ „Н. 
Й. Вапцаров“ със заповед на началника на 
училището или се премества в специалност 
извън професионално направление „Военно 
дело“ като студент в редовна, задочна или 
дистанционна форма на обучение.
Чл. 98. (1) Курсантите, отстранени от ВВМУ 
„Н. Й. Вапцаров“ на основание чл. 94, ал. 1, 
т. 4, в срок до една година от отстраняването 
им могат да подадат рапорт до началника 
на училището за възстановяването им като 
курсанти. 
(2) Лицата по ал. 1 се зачисляват в курса 
(семестъра), от който са били освободени, след 
успешно полагане на невзетите изпити и при 
наличие на обучаеми в същата специализация, 
от която са освободени.
Чл. 99. (1) При отстраняване от училище-
то, както и при напускане на училището по 
собствено желание, курсантът възстановява 
разходите за издръжка и обучение за периода, 
в който е бил обучаван, при условията и по 
реда на Закона за отбраната и въоръжените 
сили на Република България.
(2) Размерът на разходите за издръжка и 
обучение се изчислява по ред и условия, оп-
ределени с акт на министъра на отбраната.
(3) Възстановяването на разходите по ал. 1 
се извършва доброволно в едномесечен срок 
от отстраняването, а при отказ – по реда на 
Гражданския процесуален кодекс, въз основа 
на извлечение от счетоводните книги на ВВМУ 
„Н. Й. Вапцаров“ или документ, установяващ 
размера на вземането, издаден по реда на акта 
на министъра на отбраната по ал. 2.
(4) При отстраняване от училището по 
чл. 94, ал. 1, т. 4 действия по възстановяване 
на разходите за издръжка и обучение на кур-
санта за периода, в който е бил обучаван, се 
предприемат, в случай че същият не възстанови 
правата си на обучаем по чл. 98.
Раздел III
Студентски съвет
Чл. 100. (1) Студентският съвет е орган за 
защита на интересите на обучаваните. Той 
се състои от представителите на курсантите, 
студентите и докторантите в Общото събрание 
на ВВМУ „Н. Й. Вапцаров“.
(2) Мандатът на курсантите, студентите 
и докторантите в Общото събрание и в Сту-
дентския съвет на ВВМУ „Н. Й. Вапцаров“ 
е две години с право да бъдат избирани за 
още един мандат.
(3) Студентският съвет избира измежду 
членовете си председател, който организира 
и ръководи дейността му и го представлява 
пред органите за управление на ВВМУ „Н. Й. 
Вапцаров“, пред основните и обслужващите 
звена в него.
(4) Курсантите, студентите и докторантите 
избират своите представители при условия и 
по ред, определени в правилника по ал. 5.
(5) Студентският съвет приема правилник 
за организацията и дейността си, който се 
представя на Академичния съвет на ВВМУ 
„Н. Й. Вапцаров“. Академичният съвет може 
да възрази срещу разпоредби на правилника, 
които противоречат на законите или на пра-
вилниците на висшето училище. Спорните раз-
поредби не се прилагат до решаване на спора 
от министъра на образованието и науката.
(6) Дейността на Студентския съвет се фи-
нансира от ВВМУ „Н. Й. Вапцаров“ в размер, 
който е не по-малък от 1 на сто от издръж-
ката на таксите за обучението. Средствата се 
използват за защита на социалните интереси 
на курсантите, студентите и докторантите и 
за провеждане на културна, спортна, научна, 
творческа и международна дейност. 
Чл. 101. (1) Студентският съвет има право:
1. да организира избора на свои представи-
тели в ръководните органи на ВВМУ „Н. Й. 
Вапцаров“, както и в Съвета на настоятелите;
2. да прави предложения за въвеждане на 
допълнителни учебни дисциплини;
3. да прави предложения за покана на 
външни преподаватели;
4. да организира създаването на научни 
специализирани студентски общности и пуб-
ликуването на техните трудове;
5. при необходимост да създава и управлява 
свои организационни звена;
6. да установява вътрешни и международ-
ни образователни, културни и следдипломни 
контакти между студентите, курсантите и 
докторантите;